วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
5 ส.ค. 2558

ASL SECURITIES 
ภาครวมตลาดภาคเช้า :  ดัชนี SET ปิดบวก 1,437.60 (+5.44) กรอบ 1,433/1,442 เคลื่อนไหวแดนบวกด้วยแรงซื้อกลับกลุ่มพลังงานที่ขึ้นตามราคาน้ำมัน แต่ขึ้นได้ไม่มากเพราะมีแรงขายทำกำไรหุ้นกลุ่มธนาคารและกลุ่มสื่อสาร ติดตามผลประชุมกนง.บ่ายวันนี้ หากคงอัตราดอกเบี้ยจะช่วยลดแรงกดดันที่มีต่อหุ้นกลุ่มแบงก์ และมีหุ้น ASEFA เข้าเทรดวันแรก ส่วนฝั่งเอเชียปรับตัวขึ้นในการซื้อขายช่วงบ่ายวันนี้ ภายหลังจากที่มาร์กิตเปิดเผยว่า ดัชนีผู้จัดการฝ่ายจัดซื้อ (PMI) ภาคบริการของจีนปรับตัวขึ้นสู่ระดับ 53.8 ใน ก.ค. สูงสุดรอบ 11 เดือน จากระดับ 51.8 ใน มิ.ย.บ่งชี้ว่ากิจกรรมภาคบริการของจีนมีการขยายตัวจากเดือนก่อนหน้า โดยได้รับแรงหนุนจากการเพิ่มขึ้นต่อเนื่องของปริมาณธุรกิจใหม่ใน ก.ค. ขณะที่คำสั่งซื้อใหม่มีการขยายตัวมากขึ้นในอัตราที่แข็งแกร่ง 
 
หุ้นบวกดัชนีมากสุด CPALL AOT BDMS PTTEP GLOW BH PTT EA RATCH IVL        
หุ้นลบดัชนีมากสุด KBANK MINT SCB ADVANC TRUE INTUCH ROBINS DTAC   
 
แนวโน้มตลาดและหุ้นที่น่าสนใจภาคบ่าย
มีโอกาสปรับตัวขึ้นต่อ สู่เป้าหมายที่ 1,445
แนวโน้มภาคบ่ายเชิงเทคนิค: ดัชนีสามารถยืนตัวเหนือเส้นแนวรับที่ 1,432 ได้ โดยมีปริมาณการซื้อขายที่หนาแน่น ถือเป็นสัญญาณดี มีโอกาสปรับขึ้นทดสอบแนวต้านที่ 1,445
 
PYLON (ราคาปิดภาคเช้า 11.20)
แนะนำซื้อ ราคาสามารถเบรคผ่านเส้น DTL ที่ 11.1 ได้ พร้อมยืนตัวเหนือเส้นค่าเฉลี่ยทุกเส้น มีแนวโน้มไปได้ต่อ มีเป้าหมายแรกที่  12 และมี 11 เป็นจุดตัดขาดทุน
 
VTE (ราคาปิดภาคเช้า 4.12)
แนะนำซื้อ ราคาสามารถเบรคผ่านเส้น DTL  ที่ 3.90 ได้ พร้อมเกิดสัญญาณซื้อใน MACD โดยมีเป้าหมายแรกที่ 4.58 โดยมี 4.00 เป็นจุดตัดขาดทุน